text: Hvem har set Per? 
  12 maj 2015 kl. 11.50
  Den 69-årige Per Stisen fra Sønderborg er forsvundet. Politiet vil gerne høre fra folk, som har set eller hørt noget.
  Mandag eftermiddag blev den nu forsvundne Per Stisen set af familiemedlemmer ved Føtex i Sønderborg. Siden menes han at have taget en taxa fra værtshuset Viking i Sønderborg natten mellem mandag og tirsdag. Men det er det sidste, der er set til den 69-årige mand, oplyser Ole Åmaann, vagtchef hos Syd- og Sønderjyllands Politi til TV SYD.
  - Vi regner ikke med, at der ligger en forbrydelse bag, forklarer vagtchefen.
  Per Stisen har ikke været i nedtrykt tilstand eller syg på det seneste, så vidt politiet er orienteret.
  Per Stisen beskrives som spinkel, 185 cm høj, dårligt gående og er sidst set i en sort T-shirt.
  Hvis du har informationer, vil politiet gerne høre fra dig på telefon 114.
  Det her er min onkel. Han har været væk siden i går. Bor du i #Sønderborg og har set ham, så hjælp @SjylPoliti ❤️ https://t.co/oqhmAxO2p4
  
  